ดาวเด่น mai ราคาขึ้นเกิน 100%

ณ สิ้นสุดปี 2559 ดัชนีตลาดหลักทรัพย์เอ็ม เอ ไอ (mai) ปรับตัวเพิ่มขึ้นต่อเนื่องแต่ต้นปีมาปิดที่ระดับ 616.27 จุด จากสิ้นปีก่อนปิดที่ระดับ 522.62 จุด เพิ่มขึ้นจากสิ้นปีก่อนถึง 18% ซึ่งปรับตัวเพิ่มขึ้นใกล้เคียงตลาดหุ้นอื่นๆ อย่างดัชนี SET50 เพิ่มขึ้นจากสิ้นปีก่อน 18.60% และดัชนี SET เพิ่มขึ้นจากสิ้นปีก่อน 19.80% อาจเป็นเพราะตลาดหุ้นไทยเป็นตลาดที่มีสภาพคล่องสูง อีกทั้งยังมีระดับราคาที่น่าสนใจ
14 ม.ค. 2560

เส้นทางนักลงทุน : ดาวเด่นหุ้น mai ราคาเพิ่มขึ้นเกิน 100% (ประจำปี 2559)
 
ณ สิ้นสุดปี 2559 ดัชนีตลาดหลักทรัพย์เอ็ม เอ ไอ (mai) ปรับตัวเพิ่มขึ้นต่อเนื่องแต่ต้นปีมาปิดที่ระดับ 616.27 จุด จากสิ้นปีก่อนปิดที่ระดับ 522.62 จุด เพิ่มขึ้นจากสิ้นปีก่อนถึง 18% ซึ่งปรับตัวเพิ่มขึ้นใกล้เคียงตลาดหุ้นอื่นๆ อย่างดัชนี SET50 เพิ่มขึ้นจากสิ้นปีก่อน 18.60% และดัชนี SET เพิ่มขึ้นจากสิ้นปีก่อน 19.80% อาจเป็นเพราะตลาดหุ้นไทยเป็นตลาดที่มีสภาพคล่องสูง อีกทั้งยังมีระดับราคาที่น่าสนใจ
ผลดังกล่าวทำให้ผู้ลงทุนต่างชาติยังคงซื้อสุทธิรวมทั้งปี 78,545.98 ล้านบาท ประกอบกับบัญชีบริษัทหลักทรัพย์ซื้อสุทธิรวมทั้งปี 25,375.98 ล้านบาท รวมถึงนักลงทุนสถาบันซื้อสุทธิรวมทั้งปี 132.11 ล้านบาท ขณะที่นักลงทุนภายในประเทศขายสุทธิรวมทั้งปี 104,054.07 ล้านบาท
ผลลัพธ์คือ ภาพรวมของภาวะตลาดหุ้นไทยในปี 2559 ยังอยู่ในทิศทางเป็นบวก ซึ่งส่งให้ผลพวงบวกไปถึงกลุ่มตลาดหลักทรัพย์เอ็ม เอ ไอ มีเสน่ห์ไปด้วยเช่นกัน
เนื่องจากมีหุ้นที่เป็นขวัญใจของนักลงทุน โดยมีการปรับตัวขึ้นตลอดทั้งปี 2559 และมักติดอยู่ในหมวดหุ้นเด่นประจำเดือนที่ทางข่าวหุ้นธุรกิจได้ทำการสำรวจมาอย่างต่อเนื่อง จนมาถึงการปิดดีลของการสำรวจหุ้นปรับตัวขึ้นแรงประจำปี 2559 พบว่า มีหุ้นหน้าเก่าๆ ยังติดอยู่ และภาพรวมสามารถปรับตัวขึ้นเกิน 100% ได้อย่างแข็งแกร่ง อาทิ KOOL, YUASA, QTC, 2S, TNP, SALEE และ HTECH ตามลำดับ
ในการจัดอันดับหุ้นปรับตัวขึ้นแรงของปี 2559 เนื้อหอมสุดๆ ก็คงหนีไม่พ้น บริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL เพิ่มขึ้นจากสิ้นปีก่อนถึง 340% จนทำให้ทั้งปีเข้าเกณฑ์ Cash Balance ไปถึง 7 ครั้ง แต่ก็ไม่มีผลใดๆ ที่มาหยุดยั้งราคาหุ้นได้ เพราะผลประกอบการเติบโตแข็งแกร่ง
นอกจากนี้ ยังมีนักวิเคราะห์ บล. เอเอสแอล ปรับเพิ่มคาดการณ์รายได้ในปี 2559 และ 2560 ทั้งปีของบริษัทว่าจะมีแนวโน้มเติบโตไปที่ระดับ 1,074 ล้านบาท และ 1,396 ล้านบาทตามลำดับ โดยปรับเพิ่มจากเดิมที่คาดการณ์ 892 ล้านบาท และ 1,248 ล้านบาท สาเหตุหลักจาก (1.) การขยายตัวของการส่งออกไปยังต่างประเทศที่มากขึ้นเกินคาด (2.) การเจาะกลุ่มลูกค้าองค์กรต่างๆมากขึ้น และ (3.) บริษัทสามารถบริหารจัดการค่าใช้จ่ายได้ลดลงอย่างมีนัยสำคัญ ยังคงแนะนำ “ซื้อ” ราคาเป้าหมาย 6.60 บาท
ส่วนการเปลี่ยนแปลงของราคาหุ้นตัวอื่นๆ ดูได้จากตาราง
สรุปได้ว่า ผลงานของบริษัทดี ก็มักเห็นการเข้าเก็งกำไรของนักลงทุนอย่างสม่ำเสมอ จนสามารถผลักดันให้ราคาหุ้น พรุ่ง ขึ้น แรง !!!!
…
 
ตารางความเคลื่อนไหวของราคาหุ้นในตลาดเอ็ม เอ ไอที่ปรับตัวขึ้นเกิน 100% (ประจำปี 2559)